[image: ]
				        Aarhus den 4. februar 2021

Kære Alle,

Med begyndelsen til det nye år, håbede vi at Corona Pandemien måtte komme under kontrol - at vi kunne se frem til et forår hvor livet på ny måtte blive normaliseret. - Udsigterne hertil forekommer desværre lidt længere end ønsket og således må vi fortsat leve med afstand, isolation fra familie, venner og bekendte - sammen med den konstante utryghed der er føjet til vor hverdag.

I starten af Pandemien var der relativt mange henvendelser til konsulaterne og sekretariatet,  især tilknyttet borgeres spørgsmål om rejser til hjemlandet - ligeledes for udenlandske borgerne ved ophold i Danmark som skulle have test & certifikater for at kunne rejse - for indeværende er medlemmernes kontakt til foreningen relativt begrænset omend vi glædes over en fortsat fremgang af medlemmer.

I lyset af at aktivitetsniveauet overfor vor medlemskreds naturligt er ganske beskedent hvilket betyder yderst begrænsede omkostninger - omend vort domaine www.konsuler.dk fortsat er ganske velbesøgt, bl.a. er der investeret lidt i sikkerhedsmæssige forbedringer, har bestyrelsen truffet beslutning om at der ikke vil blive opkrævet kontingent for året 2021 - foreningen er fortsat ikke “ubemidlet” !

Når tiden på ny giver mulighed for at vi kan samles, har vi et righoldigt idekatalog til arrangementer - foreningens 95 årsdag ikke at glemme !

De bedste ønsker og hilsener til at vi sammen må se de lysere tider komme.

Hilsen

Corps Consulaire Aarhus
Bestyrelsen

